open-index/open-wikipedia-markdown huggingface dataset:
Mor Gohjertas vei (Oslo)

**Mor Gohjertas vei** (1–29, 10–22) er en blindvei på Bjølsen i Oslo som går nordøstover fra krysset Maridalsveien/Sarpsborggata. Veien ble i 1947 oppkalt etter Mor Go'hjerta som hadde en matvarebutikk i området og som var så hjelpsom mot fattige at hun fikk dette tilnavnet.

Nummer 1 og 3 er to murgårder fra rundt 1870–1900. Begge er lokalt listeførte kulturminner. Bygningene hadde tidligere adresse til Maridalsveien. Nummer 3 ligger på hjørnet mot Riflegata, som går ned til Heftyeløkken.

På samme side av veien ligger to femetasjes boligblokker med nummer 11-13-15 og 17-19-21. Dette er Bjølsenhagen borettslag som er tilknyttet OBOS. Blokkbebyggelsen er fra 1957 og er tegnet av arkitekt Victor Schaulund. Opprinnelig var dette personalboliger for ansatte i Oslo Sporveier. Borettslaget består av 65 leiligheter.

På den andre siden av veien ligger to femetasjes boligblokker med nummer 10-12-14 og 16-18-20. Disse tilhører borettslaget Nordvoll og er tegnet av samme arkitekt som Bjølsenhagen borettslag. Disse blokkene er imidlertid noe eldre, de var ferdigstilt i 1950 og består av 60 leiligheter.

Nummer 22 ligger i enden av veien, ved rundkjøringen og huser Akerselva sykehjem. Blokken har 10 etasjer og er fra 1958. Opprinnelig var det blant annet trygdeboliger og studentboliger i blokken, men den ble fraflyttet og bygget om til sykehjem. Sykehjemmet ble innviet i 2002.

Nummer 23 og 25-27-29 ligger på den andre siden av borettslaget Nordvoll og vender på baksiden ut mot det opparbeidede parkanlegget kalt Bjølsendumpa som ligger ved Akerselva.
Nummer 23 inneholdt tidligere Bjølsen servicesenter, men den ble solgt på 2000-tallet og rehabilitert.

I nummer 25-27-29 er det leiligheter i tillegg til at Bjølsendumpa barnehage holder til i deler av første etasje. Barnehagen har adresse nummer 29.

## Referanser


## Litteratur
* 

## Eksterne lenker
*
Mor Go’hjerta

**Mor Go'hjerta** (egentlig **Anne Nilsen**, født **Anne Ellingsdatter** 27. august 1829 på Jevnaker, død 13. juni 1918) var handelskvinne i Kristiania på slutten av 1800- og begynnelsen av 1900-tallet.

Anne Nilsen giftet seg 13. april 1857 med stenhugger Lars Nilsen (født 1833 i Sverige) i Vestre Aker kirke (registrert i kirkebok for Vestre Aker 1857 side 34, nr. 42). Sammen fikk de angivelig 7 barn, men hvor bare 3 av dem kom til voksenalder. Dette var en tid hvor barnedødeligheten var påtakelig; Josefine Bernadine (født 10. august 1857, døpt i Oslo domkirke 6. september samme år, registrert i kirkebok for Oslo domkirke 1857, side 45, nr. 399) Nils er registrert med fødselsåret 1859/1860, ifølge folketelling fra Vestre Aker 1865 og Halvar Theodor (født i 1865). 

I 1860 fikk de Caroline som døde i 1861. I 1864 mistet de nok et barn med navnet Caroline, bare ti dager gammelt. I 1873 dør deres datter Fanny Emilie, ett år gammel, og i 1874 dør Anne Louise, seks år og ti mnd.

Frem til de omsider flyttet til Maridalsveien 242 (husnummer kom for øvrig først rundt århundreskiftet) på Sagene i 1872, bodde familien på Stranden gård i Aker sogn. Det kan se ut til at Anne bodde her frem til sin død i 1918. Hun ble enke i 1891. I folketellingen fra 1910, står sønnen Halvor oppført med samme bosted. 

Fra flere kilder, inkludert fra dagens slekt, startet Anne Nilsen med stor sannsynlighet sin egen melke- og delikatesseforretning i 1875. Hennes mann ble beskrevet som med redusert helse, og hun var nødt til å finne et levebrød for seg og sine. Hun fikk sitt tilnavn da hun var raus med å gi kreditt til fattigfolk, som det var mange av i arbeiderstrøkene på Bjølsen og Sagene. Og når det viste seg at kundenes evne til å betale tilbake var mindre enn viljen til å gjøre opp, slettet hun gjerne gjelden, men fortsatte å gi betalingshenstand.

I 1947 bestemte Oslo kommune at en blindvei på Bjølsen, nordover fra krysset Maridalsveien/Sarpsborggata, skulle oppkalles etter Annes tilnavn «Mor Go’hjertas vei». Det er også en barnehage i området som har fått tilnavnet.

Hun ble begravet den 18. juni 1918 på Nordre gravlund.

## Referanser
Springvannsdammen (dam)

**Springvannsdammen** er en dam på Stinta i Arendal. 

Dammen ligger ikke langt fra Stinta skole, og er et populært sted for skoleelever og barn i nabolaget, hvor de fanger fisk, rumpetroll og paddeunger. Om våren er det paddevandring og paddeparring ved dammen, noe som ofte samler mange tilskuere.

Dammen har Norges eneste viltlevende bestand av gullfisk (Carassius auratus), som ble utsatt i 1790-årene. Det er også karusser i dammen, og den rødlistede arten Småsalamander.

## Kilder
*Nils Petter Vigerstøl, artikkel i Agderposten
*Kjell Magne Olsen: Biofokus-rapport 2008-7 – Rødlistede ferskvannsorganismer i Aust-Agder – status 2008 10. desember 2008

## Se også
*Springvannsdammen, en vei på Stinta i Arendal

## Eksterne lenker
* Skoleutflukt til Springvannsdammen
Death Is Not Glamorous

**Death is not Glamorous** er et hardcore punk-band fra Oslo.

## Historie
Bandet begynte å spille sammen i 2004, og ga ut en demo i september 2005. Denne ble plukket opp av det amerikanske plateselskapet State of Mind Recordings og re-utgitt i 2006. I 2006 kom også bandets andre EP Undercurrents på britiske Dead And Gone Records. Bandet turnerte i Europa og USA en rekke ganger i årene 2006-2009, og ga ut fullengderen Soft Clicks i 2008. Etter en lengre pause, slapp bandet Spring Forward 
våren 2011, og turnerte Europa med det amerikanske bandet La Dispute. Bandet kansellerte sin konsert på Hevy Fest i England grunnet festivalens samarbeid med Port Lympne Zoo og mannebladet Front.

## Diskografi
* Demo CD-R, MC, 7", CD (True North Records 2005/2007, State of Mind Recordings 2006).
* Undercurrents 7", CDEP (Dead & Gone Records 2006)
* Split 7" EP m/Another Year (Soulcity records 2007)
* Split 7" EP m/Down & Outs (Dead and Gone Records 2007)
* Wide Eyes CD (Run for Cover Records 2007)
* Soft Clicks CD, LP, MC (Fysisk Format 2008, Dead & Gone Records 2008)
* Spring Forward CD, LP (Fysisk Format 2011, Cobra Records 2011)

## Referanser


## Eksterne lenker
* 
*
Norges Rytterforbund

**Norges Rytterforbund** ble stiftet i 1915, og er et særforbund for utøvere av ridesport. Forbundet har ca. 35&nbsp;000  medlemmer og omfatter ni ulike grener: Sprangridning, dressurridning, feltritt, distanseridning, kjøring, voltige, ridning for funksjonshemmede, mounted games og islandshest. Hver gren har sitt eget grenutvalg, mens islandshest har sin egen forening. Norges Rytterforbund er tilsluttet Norges idrettsforbund og olympiske og paralympiske komité og Det internasjonale ridesportforbundet, Fédération équestre internationale (FEI). Presidenten i Norges Rytterforbund er Tore Sannum. Forbund utga tidligere medlemsbladet *Hestesport*, med åtte utgivelser i året. *Hestesport* hadde også inntil 2023 egen nettside med nyheter fra norsk og internasjonal ryttersport.

## Eksterne lenker
* Norges Rytterforbund
* Hestesport 
* Det internasjonale ridesportforbundet, FEI
* Norsk Islandshestforening

## Referanser
Shiretoko nasjonalpark

er en nasjonalpark i prefekturet Hokkaidō i Japan. Byen fikk status som verdensarv av UNESCO i 2005. Ordet *Shiretoko* kommer av ordet *sir etok* fra språket Ainu og betyr «slutten på moder jord».

Fra parken kan man se Kunashiriøyene, en del av Kuriløyene, som både Russland og Japan mener de har krav på. UNESCO mente i deres evalueringsrapport for nasjonalparken at verdensarvstatusen kunne utvides til å innbefatte Kuriløyene for å skape en «verdensarv fredspark» dersom Japan og Russland gikk sammen for å utbedre området.

Shiretokohalvøya er en av de mest avsidesliggende regionene i Japan, og store deler av parken er derfor kun mulig å nå til fots eller med båt. Parken er kjent for å ha Japans største populasjon av brunbjørn. Parken har fosser som stammer fra varme kilder som går under navnet Kamuiwakkafossene. *Kamui wakka* betyr «gudenes vann» i språket Ainu. I parken finner man også fjellet Rausu.

## Referanser


## Eksterne lenker
*
Stinta skole

**Stinta skole** er en barne- og ungdomsskole i Arendal.

Skolen ble bygget i 1958 og ligger i bydelen Stinta, og er en del av Stinta oppvekstområde. Skolen har elever fra 1. til 10. trinn. Den er regionens største med omtrent 500 elever. 

Skolen har skolefritidsordning og skolekorps (Stinta skolemusikkorps), samt svømmehall. Avdelingsleder på skolen er Reidun Pihlmann.

## Eksterne lenker
* 
* Utdanningdirektoratet - Stinta skole
Arkitekturåret 1950

**Arkitekturåret 1950** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1950.

## Hendelser

## Bygninger
* Internasjonalt: 
**Maracanã i Rio de Janeiro, Brasil, tegnet av Michael Feldman, Waldir Ramos, Raphael Galvão, Oscar Valdetaro, Orlando Azevedo, Pedro Paulo Bernardes Bastos, og Antônio Dias Carneiro. 
**Eames House i Santa Monica, tegnet av Charles og Ray Eames ble ferdigstilt.
** Hyart Theater i Lovell, Wyoming, tegnet av Hyrum "Hy" Bischoff. Hyart Theater ble tatt opp på National Register of Historic Places i .
* Norge
** Oslo rådhus, tegnet av Arnstein Arneberg og Magnus Poulsson.
** Kringkastingshuset i Oslo, tegnet av Nils Holter.
** Svenska kyrkan i Narvik, Nordland, tegnet av Bo Grefberg. 
** Danebu i i Nord-Aurdal, Innlandet, tegnet av Esben Poulsson. 

## Priser
* AIA-gullmedaljen &ndash; Patrick Abercrombie 
* Eckersbergmedaljen &ndash; Børge Mogensen
* Royal Gold Medal &ndash; Eliel Saarinen

## Fødsler
* 31. oktober – Zaha Hadid, britisk arkitekt 

## Dødsfall
* 6. februar – Nicolai Beer, norsk arkitekt (født 1885)
* 1. juli – Eliel Saarinen, finsk arkitekt (født 1873)
* 6. april – Osvald Almqvist, svensk arkitekt (født 1884)


Fil:Nicolai_Beer_by_Gustav_Borgen_1907–01–18_NFB.37103.jpg|Nicolai Beer(1885-1950)


## Referanser
Arkitekturåret 1953

**Arkitekturåret 1953** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1953.

## Hendelser

## Bygninger
* 

## Priser
* AIA-gullmedaljen &ndash; William Adams Delano 
* Royal Gold Medal &ndash; Le Corbusier

## Fødsler

*8. april &ndash; Kjell Kosberg, norsk arkitekt
*17. november &ndash; Eva Gabrielsson, svensk arkitekt

## Dødsfall
* 15. september &ndash; Erich Mendelsohn, tysk arkitekt (født 1887)
* 2. juni &ndash; Henrik Bull, norsk arkitekt (født 1864)

## Referanser
Arkitekturåret 1958

**Arkitekturåret 1958** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1958.

## Hendelser
* Verdensutstillingen i Brussel fant sted i tidsrommet 17. april til 19. oktober. 

## Bygninger
* Atomium i Brussel ble ferdigstilt til verdensutstillingen. 
* Kulturhuset i Helsingfors tegnet av Alvar Aalto ble ferdigstilt.
* Palácio da Alvorada i Brasília tegnet av Oscar Niemeyer ble ferdigstilt.

## Priser
* AIA-gullmedaljen &ndash; John Wellborn Root 
* Royal Gold Medal &ndash; Robert Schofield Morris

## Fødsler
*14. juni &ndash; Kjetil Trædal Thorsen, norsk arkitekt

## Dødsfall
* 18. mars &ndash; Magnus Poulsson, norsk arkitekt (født 1881)
* 17. juni &ndash; Wells Coates, canadisk-britisk arkitekt (født 1895)
* 5. november – Edvard Heiberg, norskfødt dansk arkitekt og motstandmann (født 1897)
Arkitekturåret 1959

**Arkitekturåret 1959** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1959.

## Hendelser

## Bygninger
* Basílica de Candelaria ble innviet på Tenerife.
* Solomon R. Guggenheim Museum tegnet av Frank Lloyd Wright ble fullført.
* USAs ambassade i Oslo, tegnet av Eero Saarinen ble ferdigstilt

## Priser
* AIA-gullmedaljen &ndash; Walter Adolph Gropius 
* Royal Gold Medal &ndash; Ludwig Mies van der Rohe

## Fødsler
*5. oktober – Maya Lin, amerikansk arkitekt, landskapsarkitekt og skulptør

## Dødsfall
* 5. januar – Karo Halabjan, sovjetisk arkitekt av armensk opphav (født 1897)
* 9. april – Frank Lloyd Wright, amerikansk arkitekt (født 1867)
* 1. juli – Eduard Carlén, svensk arkitekt (født 1866)

## Se også
Ole Konrad Ribsskog

**Ole Konrad Ribsskog** (1865–1941) var en norsk overlærer og politiker (Ap) som var ordfører i Trondheim 1917–1919 og stortingsmann for Trondheim og Levanger 1913–1915.

Han var sønn av fiskerbonde og tømrer Johannes Olsen Ribsskog og Martha Klemetsdatter Høstland. Han var eldst av tolv søsken og vokste opp på gården Litlrisskogen, tidligere stavet Lille Ribsskog. Blant hans seks brødre ble fem lærere, deriblant Bernhof Ribsskog, som var skoleinspektør i Oslo, og Adolf Ribsskog, som var ordfører i Steinkjer og startet Steinkjer offentlige landsgymnas i 1932. O.K. Ribsskog giftet seg i 1897 med Inga Granbo.

Han var utdannet lærer fra Klæbu seminar fra 1887, og virket som lærer og kirkesanger i Flatanger, Spydeberg og Drøbak før han i 1893 ble tilsatt ved Trondhjems folkeskole. Fra 1911 var han overlærer samme sted. Ribsskog var en tid formann i Trondhjems lærerforening.

Ribsskog var innvalgt på Stortinget fra Trondhjem og Levanger 1913–1915. I 1915 vant han knapt over Høyre og Frisinnedes kandidat Kristian Bryn i første valgomgang; i andre valgomgang gikk Høyre og Frisinnede sammen med Venstre og fikk valgt Sem Sæland. Ribsskog var Arbeiderpartiets første ordfører i Trondhjem 1917–1919, der han hadde sittet i formannskapet siden 1907. Han var også formann i Trondhjems Arbeiderparti. I årene 1921–1927 var han medlem av Norges Socialdemokratiske Arbeiderparti.

## Bibliografi
* 
* 
* 
* 
* 
* 

## Referanser


## Eksterne lenker
* 
* 
*  Ole Konrad Ribsskogs privatarkiv finnes ved NTNU Universitetsbiblioteket
Ledetall

**Ledetall** er et mål for styrken til en fotoblitz. Jo høyere tall, desto sterkere blitz. Ledetallet brukes til å beregne blitzens rekkevidde. Har ikke blitzen automatisk regulering, eller dersom man ønsker å vite hvor langt blitzen kan rekke, kan man benytte nedenstående formler for å beregne rekkevidde eller blenderbehov. Ledetallet utgår fra at motivet har samme egenskaper som et gråkort (en gråfarget plansje med 18% refleksjon). Derfor må man kompensere dersom motivet er uvanlig lyst eller mørkt. Dette gjelder også for studioblitzer, men da bruker man vanligvis en blitzmåler og måler lysstyrken ved motivet.

## Formler
Enkel formel uten hensyn til følsomhet i film/bildebrikke:
:Blender=\frac{Ledetall}{Motivavstand}

Formel som tar hensyn til følsomhet i film/bildebrikke:
:Blender=\sqrt{\frac{ISO}{100}} \cdot \frac{Ledetall}{Motivavstand}

## Regneeksempler
*Eksempel 1: Blender:
*Den innebygnde blitzen i et kompaktkamera har ledetall 10. Motivet er 3,5 meter fra kameraet.
*Blender=10/3,5=2,8. På ISO 200 blir blenderen 4.

*Eksempel 2: Rekkevidde:
*Den eksterne blitzen til et systemkamera har ledetall 35. Objektivets største blenderåpning er 2,8.
*Motivavstand=Ledetall/blender=35/2,8=12,5 meter. Rekkevidden er altså 12,5 meter. På ISO 200 blir rekkevidden 17,7 meter.

I USA oppgis ledetallet i fot. Ledetall 35 (målt i meter) tilsvarer ledetall 115 (målt i fot).

## Kilder
Lundqvist, Pär: Foto – Min hobby, 1978. ISBN 91-7136-151-0.
Kurushima-Kaikyō-broene

er en hengebro-struktur i Japan som består av tre hengebroer og forbinder øyen Ōshima med Shikoku.
Broene er en del av Nishiseto-motorveien og ble åpnet i 1999.

## Konstruksjon
Brostrukturen består av tre etterfølgende hengebroer med totalt seks tårn og fire forankringer.

* , hovedspenn 600m.
* , hovedspenn 1020m.
* , hovedpenn 1030m.

## Eksterne lenker
* Første Kurushima-Kaikyo bro (Structurae) - besøkt 24. mars 2011
* Andre Kurushima-Kaikyo bro (Structurae) - besøkt 24. mars 2011
* Tredje Kurushima-Kaikyo bro (Structurae) - besøkt 24. mars 2011
Pycnoglypta lurida

* 

***Pycnoglypta lurida*** er en bille som hører til underfamilien punktøyekortvinger (Omaliinae) i den store familien kortvinger (Staphylinidae).

## Utseende
En liten (ca. 2 millimeter), bred, gulbrun kortvinge.

## Levevis
Arten lever på fuktige steder med gress, gjerne i skog. Som mange andre punktøyekortvinger kan den være i aktivitet om vinteren.

## Utbredelse
Den er utbredt i Mellom- og Nord-Europa (sør til Østerrike) og i det nordlige Asia.

## Systematisk plassering
Arten er den eneste europeiske representant for slekten *[[Pycnoglypta]]*, som omfatter sju kjente arter.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae Macleay, 1825)
****** Stammen Omaliini MacLeay, 1825
******* Slekten *[[Pycnoglypta]]* Thomson, 1858
******** *Pycnoglypta lurida* (Gyllenhal, 1813)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Tegning av arten: http://bvi.rusf.ru/taksa/i0093/0093164.jpg
* Foto av *Pycnoglypta campbelli*, en meget lik, nordamerikansk art: http://bugguide.net/node/view/165088/bgimage
Arkitekturåret 1954

## Hendelser
* Richard Buckminster Fuller tok patent på sine geodetiske kupler.

## Bygninger
* Le Corbusier ferdigstilte kapellet Notre Dame du Haut i Ronchamp, Frankrike

## Priser
* AIA-gullmedaljen &ndash; ikke utdelt
* Prix de Rome &ndash; Robert Venturi
* Royal Gold Medal &ndash; Arthur George Stephenson

## Fødsler
* 28. mars &ndash; Kim Herforth Nielsen, dansk arkitekt
* 22. mai &ndash; Tone Lindheim, norsk landskapsarkitekt
* 26. september &ndash; Kristin Jarmund, norsk arkitekt

## Dødsfall

## Referanser
Arkitekturåret 1955

**Arkitekturåret 1955** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1955.

## Hendelser

## Bygninger
* 

## Priser
* AIA-gullmedaljen &ndash; Willem Marinus Dudok 
* Prix de Rome &ndash; Ngo Viet Thu
* Royal Gold Medal &ndash; John Murry Easton

## Fødsler
* 25. februar – Enric Miralles, spansk (katalansk) arkitekt (død )
* 14. april – Robert Couturier, fransk arkitekt og interiørdesigner, designer av Cuixmala
* 2. juli – Francine Houben, nederlandsk arkitekt
* 17. november – Amanda Levete, britisk arkitekt
* desember – Dave Vikøren, norsk møbeldesigner og interiørarkitekt, professor ved Kunst- og designhøgskolen i Bergen
* Miroslav Grčev, makedonsk arkitekt og grafisk designer
* Alan Powers, britisk moderne arkitektur- og designhistoriker

## Dødsfall
* 7. februar – Carl Rubin, israelsk arkitekt født i Galicia (født 1899)
* 16. april – George Howe, arkitekt og pedagog fra USA (født 1886)
* 29. november – Rene Paul Chambellan, arkitektur-billedhugger fra USA (født 1893)

## Referanser
Ilja Dubkov

**Ilja Dubkov** (født 17. februar 1972 i Moskva) er en russisk tidligere ishockeyspiller. Han er mest kjent for å tidligere ha spilt for  og  i Norge samt Frederikshavn White Hawks i Danmark.

## Referanser


## Eksterne lenker
*
Henrik Heftye

**Henrik Thomassen Heftye** (født 21. november 1804 i Kristiania, død 18. februar 1864 på Søholm i Aker) var en norsk grosserer, i dag mest kjent som mesén eller filantrop for Thomas Fearnley og stifter av legat.

Etter cand.theol. 1829 gikk han som brødrene Johannes Heftye (1792–1856) og Thomas inn i farens bank (se Tho. Joh. Heftye). I 1836 ble han kasserer i Kristiania kunstforening. Fra 1852 ble han direktør i den nystartede Norges Hypotekbank.

Han var onkel til telegrafdirektør Thomas Heftye (1860–1921) (som hadde sønnen, ingeniøroffiser Henrik Heftye; det var også en overingeniør Henrik Heftye som levde 1857-1919). Videre var han  svoger til Mogens Thorsen.

Henrik Heftye døde ugift på sitt bosted, Søholm ved Frognerkilen, og etterlot seg legater og lignende på  kroner som han hadde nedsatt noen år tidligere.

## Etterlatenskaper
* legat til *Understøttelsesselskabet for Huusarme i Christiania*
* legat til *Selskabet til Omsorg for ældre ugifte Damer i Christiania* (Kong Oscars Minde i Oscarsgate 90),
* legat for *værdig trængende Studenter eller Candidater*
* støtte til *Christiania Commune tilgode for deraf at opføre Arbeiderbolig, Hospital for Gamle, Asyl eller en anden Communen gavnlig og for den Tid muligens mer passende nødvendig Indretning*. 
* eiendommen Heftyeløkken i Maridalsveien 183
** meteorologisk målestasjon fra 1867
** Det Heftyeske børneherberge fra 1917, nå Heftyes Barnehage i Kirkeveien 173.
* Heftyes gate i 1879 fra Biermanns gate (Oslo) til Hans Nielsen Hauges gate (Oslo)

## Referanser
Arpedium quadrum

* 

***Arpedium quadrum*** er en bille som hører til underfamilien punktøyekortvinger (Omaliinae) i den store familien kortvinger (Staphylinidae).

## Utseende
En liten (ca. 3 millimeter), bred, blank, rødbrun kortvinge. Kroppen er nokså tett og kraftig punktert, tilsynelatende hårløs. Antennene er lange og tynne. Hodet er kort og bredt med ganske små fasettøyne, to tydelige punktøyne (ocelli) og skrå lengdefurer som går fra punktøynene et stykke forover og innover. Pronotum er tydelig bredere enn langt, nærmest rektangulært med rundede sider og hjørner. Litt foran midten på hver sidekant er det en rund grop. Dekkvingene er vel to ganger så lange som pronotum, blanke og ganske grovt og tett punkterte, med nesten parallelle sider. Beina er nokså korte og spinkle.

## Utbredelse
Arten er utbredt i Mellom- og Nord-Europa og i det nordlige Asia.

## Systematisk plassering
Slekten *Arpedium* omfatter tre kjente arter, men bare *A. quadrum* finnes i Europa.

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae Macleay, 1825)
****** Stammen Anthophagini Thomson, 1859
******* Slekten *[[Arpedium]]* Erichson, 1839
******** *Arpedium quadrum* (Gravenhorst, 1806)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilder av nordamerikanske *Arpedium* (ikke *A. quadrum*): http://bugguide.net/node/view/466443/bgimage
* Bilde av arten: http://coleoptera.ksib.pl/search.php?img=21798
Kristiania Haandværkeres Sparekasse

**Kristiania Haandværkeres Sparekasse** er et forretningspalass med adresse til Øvre Slottsgate 11. Gården ble bygget i årene 1895-97 ved arkitekt Ivar Cock.

## Sparekassen
Kristiania Haandværkeres Sparekasse ble grunnlagt i 1864 for å kunne yte lån til håndverkerne. Denne banken holdt først til i Gården Håndverkeren, men måtte senere flytte til Øvre Slottsgate 25 (Fabritiusgården). Da lokalene mot slutten av 1800-tallet ble for små, ble den nye bygningen i nr 11 oppført. 

## Bygningen
Gården er holdt i nybarokk med innslag av jugend. 
I 1924 ble det gjort enkelte ombygninger i forbindelse med at Kristiania Håndtverkeres Sparebank overtok gården. 
Arkitekt for arbeidet var Olaf Lilloe. Banken fikk navnet sitt i en innskrift på balkongen over hovedinngangen, noe som har gitt gården sitt navn. 

Bygget ble oppført i 1976 på byantikvarens gule liste som verneverdig.

## Eksterne lenker
* Arc! Jugendstil i Oslo: Kristiania Haandværkeres Sparekasse, Øvre Slottsgate 11
* Geologi i Sentrum - Øvre Slottsgate 11
* Byantikvaren – Gul liste 
*
Silpha

***Silpha*** er en slekt av biller som tilhører familien åtselbiller (Silphidae). Det er funnet tre arter i Norge.

## Utseende

Middelsstore åtselbiller (gjerne rundt 10&nbsp;mm), vanligvis svarte eller gråsvarte på farge, pronotum kan være delvis gult eller rødt. Artene kan ligne på den vanlige arten *[[Phosphuga atrata]]*, men skilles fra denne på at hodet er kort og bredt, uten noen "snute" foran. Kroppen er nokså flat, som oftest matt. De har lite til moderat kølleformede, 11-leddete antenner. **Hodet** er forholdsvis lite og flatt. Det er ikke noe tydelig skille mellom pannen (frons) og munnkanten (clypeus). **Brystskjoldet** (pronotum) er stort, bredt og flatt, vanligvis minst så bredt som dekkvingene. **Dekkvingene** er ganske flate med opphøyde lengderibber, og dekker hele bakkroppen. **Larvene** er mørkfargede, flate og harde. Mellomkroppen (thorax) er bredere enn bakkroppen og dekket av store ryggplater.

## Levevis
Disse billene lever på åtsler av fugler og pattedyr, også slike som har ligget ganske lenge. De kan også finnes på råtnende sopp. De er gode flygere og man kan ofte møte dem flygende.

## Systematisk inndeling
I eldre arbeider blir en rekke arter av åtselbiller ført til denne slekten, som i dag blir regnet til andre slekter.

* Ordenen biller (Coleoptera)
** Underordenen Polyphaga
*** Overfamilien åtsel- og rovbiller (Staphylinoidea)
**** Familien **[[åtselbiller]]** (Silphidae)
***** Underfamilien **[[Åtselbiller (Silphinae)|åtselbiller]]** (Silphinae)
****** Slekten ***Silpha*** Linnaeus, 1758
******* *[[Silpha alpestris]]* Kraatz, 1876
******* *[[Silpha businskyorum]]* Hàva, Schneider & Růžićka, 1999
******* *[[Silpha capicola]]* Péringuey, 1888
******* *[[Silpha carinata]]* Herbst, 1783
******* *[[Silpha chelinda]]* Sommer, Růžička & Barclay, 2025 
******* *[[Silpha francoisi]]* Dierkens, 2020
******* *[[Silpha khumbuensis]]* Schawaller, 1982
******* *[[Silpha koreana]]* Cho, Bok & Kwon, 1999
******* *[[Silpha lata]]* Portevin, 1920
******* *[[Silpha longicornis]]* Portevin, 1926
******* *[[Silpha martensi]]* Emetz & Schawaller, 1975
******* *[[Silpha melanura]]* Hope, 1831
******* *[[Silpha nepalica]]* Emetz & Schawaller, 1975 
******* *[[Silpha obscura]]* Linnaeus, 1758 – arten ser ut til å ha gått kraftig tilbake, og er regnet som Kritisk truet (CR) på Norsk rødliste for arter fra 2010.
******* *[[Silpha olivieri]]* Bedel, 1887
******* *[[Silpha orientalis]]* Herbst, 1784
******* *[[Silpha perforata]]* Gebler, 1832
******* *[[Silpha puncticollis]]* Lucas, 1847
******* *[[Silpha quinlinga]]* Schawaller, 1996
******* *[[Silpha ruzickai]]* (Khachikov, 2011)
******* *[[Silpha schawalleri]]* Hàva, Schneider & Růžićka, 1999
******* *[[Silpha tristis]]* Illiger, 1798
******* *[[Silpha tyrolensis]]* Laicharting, 1781

## Referanser


## Kilder
* Tree of Life
* Fauna Europaea Web Service Version 2.4 (2011) Utbredelsesdatabase for europeiske dyr 

## Eksterne lenker
*
Det norske aktieforlag

**Det norske Aktieforlag** (etablert 1898, nedlagt 1912) var et norsk forlag. Det kjøpte P. T. Mallings Boghandels forlag i 1899. Mallings forlag var på den tiden et Norges største og hadde drevet forlagsvirksomhet siden 1830. Ivar Aasen, Johannes Belsheim, A.M. Schweigaard, N. Nicolaysen og flere publisert på Mallings. Mallings ga ut vitenskapelige og historiske tekster samt praktiske lærebøker og håndbøker. På det skjønnlitterære området var Camilla Collett, Henrik Wergeland og Maurits Hansen på Mallings. Aktieforlagets leder var lærer og pedagogforsker Otto Anderssen, som var svoger av William Nygaard, som igjen var innehaver av forlagets viktigste konkurrent. Aktieforlaget ble oppkjøpt av Aschehoug i to etapper 1906 og 1912. Aktieforlaget fortsatte formelt å eksistere etter oppkjøpet.
## Referanser
Keisuke Okada

**Keisuke Okada** (født 20. januar 1868, død 7. oktober 1952) var en admiral i den keiserlige japanske marinen, høytstående politiker og statsmann. Han satt som den 31. statsministeren for Japan fra 8. juli 1934 til 9. mars 1936. 

## Liv og virke
Okada ble født i det som nå heter Fukui-prefekturet til en tidligere samurai-familie. Okada ble uteksaminert fra den japanske sjøkrigsskolen for kadetter i 1889. Han tjenestegjorde etter endt eksamen som kadett på det pansrede krigsskipet Kongo og deretter var han utstasjonert på krysseren Naniwa. Han tjente senere som løytnant på krigsskipene Itsukushima og Takachiho samt på korvetten Hiei. 

Under den første kinesisk-japanske krigen, ble Okada utstasjonert på krigsskipet *[[Fuji (1896)|Fuji]]*. Etterpå var han stasjonert på Shikishima og senere som saksbehandler på krigsskipet Yaeyama. Under den russisk-japanske krigen, tjenestegjorde Okada som saksbehandler på forskjellige japanske fartøy, herunder Chitose, Kasuga og Asahi før han fikk sin egen kommando på skipet Kasuga, den 25. juli 1910. Han ble senere overført til Kashima i 1912. 

Okada ble forfremmet til kontreadmiral, den 1. desember 1913, og deretter hadde han en lang rekke skrivebordsjobber deretter. Han ble forfremmet til viseadmiral, den 1. desember 1917 og admiral ble han den 11. juni 1924. I 1927 ble han utnevnt til marineminister innen administrasjonen til statsminister Tanaka Giichi, men han sluttet i denne jobben i 1929 for å overta stillingen som militær rådgiver.

I juli 1934 ble Okada utnevnt til å etterfølge Makoto Saito som den nye statsministeren i Japan. Han satt i knappe to år som statsminister før han valgte å gå av. Okada var en av de mer demokratiske og moderate politikerne når det gjaldt den økende styrken når det gjaldt japansk militarisme, og han var derfor et viktig mål for ekstremistiske krefter som presset på for et mer totalitært Japan. 

Okada unnslapp med livet i behold fra et attentatforsøk den 26. februar 1936, hovedsakelig fordi opprørsstyrkene som skulle gjennomføre attentatet drepte svogeren hans ved en feil, så vel som hans personlige sekretær, oberst Denzō Matsuo. Okada kom seg unna attentatet med minimale skader, men han forlot statsministerkontoret kun noen få dager senere. Under den andre verdenskrig, spilte Okada en ledende rolle i å styrte Hideki Tojo i 1944. Okada døde i 1952 da han var 84 år gammel. Hans grav ligger på Tama Reien, like utenfor Tokyo.

## Referanser
Telegrafbygningen

**Telegrafbygningen** kan vise til følgene artikler:

* Telegrafbygningen (Bergen)
* Telegrafbygningen (Hønefoss)
* Telegrafbygningen (Oslo)
* Telegrafbygningen (Trondheim)
* Telegrafbygningen (Drammen)
Hitsuishijima-broen

er en skråkabelbro i Japan. Broen har tre spenn på henholdsvis 185 meter, 420 meter og 185 meter. Totallengden er 790 meter. Broen som er en del av Seto-Chuo-motorveien ble åpnet i 1988 og ligger like nord for den nesten identiske Iwakurojima-broen.
Broen har to dekk over hverandre, ett dekk med firefelts motorvei og ett dekk under med dobbeltsporet jernbane.

## Eksterne lenker

* Hitsuishijima-broen på Structurae (engelsk) - besøkt 24. mars 2011
Kjersti Wexelsen Goksøyr

**Kjersti Wexelsen Goksøyr** (født 15. desember 1945) er en norsk billedhugger. Hun er utdannet ved Statens kunstakademi, hvor hun studerte i 1979-1984 under Per Palle Storm og Boge Berg.

Goksøyr har hatt en rekke separat- og gruppeutstillinger og har utført flere utsmykkingsoppgaver i offentlig regi. Hun er innkjøpt av blant annet Nasjonalgalleriet, Norsk kulturråd og Utenriksdepartementet.

Blant hennes arbeider kan nevnes skulpturen av Sigrid Undset fra 1990 som er plassert i Stensparken i Oslo.

## Referanser

## Eksterne lenker
*
Telegrafbygningen (Oslo)

**Telegrafbygningen** med adresse Kongens gate 21, er et av de større monumentalbygningene i Kvadraturen i Oslo. Bygget stod ferdig i 1924 og er tegnet av Arnstein Arneberg og Magnus Poulsson, to arkitekter som senere skulle jobbe på Rådhuset sammen.

## Bygningen
Bygget er på  m2 og var Televerkets hovedkontor til 1962. Det kostet i sin tid 13 millioner kroner å bygge og var det mest påkostede bygg på den tiden. Trappeoppgangen har en lysekrone som henger gjennom alle etasjene i bygget. Generaldirektørens kontor har en skjult dør i et klesskap slik at direktøren kunne forlate bygget diskret. Veggene har fresker av Alf Rolfsen og malerier av Erik Werenskiold.

Bygningen ble bygget for å huse alt av Televerkets administrasjon i Oslo. Huset skulle være relativt enkelt og brannsikkert, og det ble derfor ikke brukt tre eller unødvendig med ornamentikk. Byggets interiør var kledd med norsk marmor, det ble brukt grønn labradorsten rundt dører og vinduer, mens ornamentikken var i støpt sement og hugd stein. Arneberg og Poulssons arbeid ble godt mottatt av pressen. *[[Morgenbladet]]* skrev:

Den nye telefon- og telegrafbygning, som i næste uke delvis tas i bruk, er utvilsomt en av de vakreste bygninger i Kristiania. Den har ikke faat en fri beliggenhet til aapen plads, saa man uhindret ser dens fysiognomi, men staar man under dens mure og lar blikket følge opefter den diskrete graa arkitektur indtil den rustne skiffer øverst oppe, gir den en stilfærdig tilfredsstillelse, som karakteriserer den som helt vellykket. Arkitekterne Arneberg og Poulsson har med den gitt byens monumentalbebyggelse et værdifuldt plus.

I 1976 ble bygningen oppført på Byantikvarens gule liste som verneverdig. Den inngår og som en del av Telenors verneplan fra 1998.

Bygget ble solgt av Telenor, og deretter renovert, det sto ferdig i 2020. Stedet presenterer seg  som et kulturhus,  og har arrangementslokaler, restaurant, barer og shuffleboard. Flere firmaer har også kontor i bygget, blant de bedrifter som Nordic Office of Architecture og Norconsult.

Bygningen ble høsten 2023 solgt fra en gruppe investorer til eiendomsselskapet Norwegian Property, kontrollert av den kypriotiske skipsrederen og investoren John Fredriksen (94,1 % av aksjene).

## Litteratur
*Solbakken, Tove: *Det nye Oslo i Kvadraturen.* I Byminner nr.1-2012, s.28-43

## Referanser


## Eksterne lenker
* Byantikvaren – Gul liste 
*
Thanatophilus

***Thanatophilus*** er en slekt av biller som tilhører familien åtselbiller (Silphidae). Det litt groteske slektsnavnet betyr "den som elsker døden", disse billene finnes ofte på åtsler. Det er funnet fire arter i Norge.

## Utseende

Middelsstore til store åtselbiller (10–20&nbsp;mm), vanligvis gråsvarte på farge. Kroppen er nokså flat, som oftest matt. De har lite til moderat kølleformede, 11-leddete antenner. **Hodet** er forholdsvis lite og flatt, mellom antennene trukket ut til en kort snute. Det er ikke noe tydelig skille mellom pannen (frons) og munnkanten (clypeus). **Brystskjoldet** (pronotum) er stort, bredt og flatt, vanligvis minst så bredt som dekkvingene. **Dekkvingene** er ganske flate med opphøyde lengderibber, og dekker hele bakkroppen. **Larvene** er mørkfargede, flate og harde. Mellomkroppen (thorax) er bredere enn bakkroppen og dekket av store ryggplater.

## Levevis
Disse billene lever på åtsler av fugler og pattedyr, også slike som har ligget ganske lenge. De er gode flygere og man kan ofte møte dem flygende.

## Systematisk inndeling / norske arter

* Ordenen biller (Coleoptera)
** Underordenen Polyphaga
*** Overfamilien åtsel- og rovbiller (Staphylinoidea)
**** Familien **[[åtselbiller]]** (Silphidae)
***** Underfamilien **[[Åtselbiller (Silphinae)|åtselbiller]]** (Silphinae)
****** Slekten ***Thanatophilus*** Leach, 1815 - i Norge:
******* *[[Thanatophilus lapponicus]]* (Herbst, 1793)
******* *[[Thanatophilus rugosus]]* (Linnaeus, 1758)
******* *[[Thanatophilus sinuatus]]* (Fabricius, 1775)
******* *[[Thanatophilus dispar]]* (Herbst, 1793)
****** Øvrige arter:
******* *[[Thanatophilus capensis]]* (Wiedemann, 1821)
******* *[[Thanatophilus coloradensis]]* (Wickham, 1902)
******* *[[Thanatophilus dentiger]]* (A.P.Semenov, 1891)
******* *[[Thanatophilus ferrugatus]]* (Solsky, 1874)
******* *[[Thanatophilus graniger]]* (Chevrolat, 1833)
******* *[[Thanatophilus grilati]]* (Bedel, 1891)
******* *[[Thanatophilus latericarinatus]]* (Motschulsky, 1860)
******* *[[Thanatophilus metallescens]]* (Fairmaire, 1887)
******* *[[Thanatophilus micans]]* (Fabricius, 1794)
******* *[[Thanatophilus minutus]]* Kraatz, 1876
******* *[[Thanatophilus pilosus]]* (Jakovlev, 1889)
******* *[[Thanatophilus porrectus]]* (A.P.Semenov, 1891)
******* *[[Thanatophilus roborowskyi]]* (Jakovlev, 1887)
******* *[[Thanatophilus ruficornis]]* (Küster, 1851)
******* *[[Thanatophilus sachalinicus]]* Kieseritzky, 1909
******* *[[Thanatophilus sagax]]* (Mannerheim, 1853)
******* *[[Thanatophilus terminatus]]* (Hummel, 1825)
******* *[[Thanatophilus trituberculatus]]* (Kirby, 1837)
******* *[[Thanatophilus truncatus]]* (Say, 1823)
******* *[[Thanatophilus uralensis]]* Kozminykh, 1994

## Kilder
* Tree of Life
* Fauna Europaea Web Service Version 2.4 (2011) Utbredelsesdatabase for europeiske dyr 
* Bilder av nordamerikanske arter: http://bugguide.net/node/view/37875/bgimage
* *Thanatophilus* på GBIF https://www.gbif.org/species/4448483
## Eksterne lenker
*
Guro Giske

**Guro Giske** (født 28. desember 1947) er en norsk billedkunstner og skulptør. Giske har blant annet hatt separatutstillinger i Henie-Onstad kunstsenter, i krypten i Oslo Domkirke og hos Trondheim Kunstforening.

## Referanser
Kōki Hirota

**Kōki Hirota** (1878–1948) var en japansk diplomat, statsmann, politiker som satt som landets 32. statsministeren fra 9. mars 1936 til 2. februar 1937. 

Hirota ble etter andre verdenskrig dømt til døden og henrettet for krigsforbrytelser. 

Hirota ble uteksaminert med en juridisk embetseksamen fra Tokyos keiserlige universitet. En av hans klassekamerater fra denne tiden var etterkrigstidens statsminister Shigeru Yoshida. Etter ferdig eksamen gikk Hirota inn i det japanske Utenriksdepartementet der han påbegynte sin karriere som diplomat og han tjenestegjorde i en rekke land overalt i verden. 

I 1923 ble Hirota direktør for Europa- og Nord-Amerika-avdelingene i det japanske Utenriksdepartementet. Etter å ha tjenestegjort som Japans utsending til Nederland, ble han utnevnt til ambassadør i Sovjetunionen, en stilling som han hadde fra 1930 til 1932. Hirota ble valgt til utenriksminister i 1933, i regjeringen til statsminister Saito Makoto. Hirota beholdt posisjonen som utenriksminister i den etterfølgende regjeringen til statsminister Okada Keisuke. 

Hirota trakk seg fra statsministerembetet etter uenigheter med flere av statsrådene. Kazushige Ugaki ble utnevnt til å etterfølge Hirota som den neste statsministeren, men han var ikke i stand til å danne regjering på grunn av kraftig motstand fra det japanske militæret. I februar 1937 ble Senjūrō ​​Hayashi utpekt til å erstatte ham som ny statsminister. 

Etter annen verdenskrig ble han dømt for krigsforbrytelser og henrettet ved henging 23. desember 1948.

## Referanser
Arkitekturåret 1978

**Arkitekturåret 1978** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1978.

## Hendelser

## Bygninger

## Priser
* AIA-gullmedaljen &ndash; Philip Johnson 
*Betonelement-Prisen for bebyggelsen Gadekæret i Ishøj til Knud Ejvind Rasmussen
* Betongtavlen &ndash; Knud Munk for Grieghallen
* Kasper Salin-prisen &ndash; Ahlgren Olsson Silow Arkitektkontor ved arkitekt Torbjörn Olsson for Sølvteltet i Hagaparken
* Royal Gold Medal &ndash; Jørn Utzon

## Fødsler

## Dødsfall
* 6. september &ndash; Jo van den Broek, nederlandsk arkitekt (født 1898)
* 28. november &ndash; Carlo Scarpa, italiensk arkitekt (født 1906)
* Kirsten Sinding-Larsen, norsk arkitekt (født 1898)
Kita Bisan-Seto-broen

er en hengebro i Japan. Hovedspennet er 990 meter mens de to sidespennene er 274 meter. Totallengden er 1610,7 meter. Broen som er en del av Seto-Chuo-motorveien ble åpnet i 1985 og ligger like sør for den nesten identisk Minami Bisan-Seto-broen.
Broen har to dekk over hverandre, ett dekk med firefelts motorvei og ett dekk under med dobbeltsporet jernbane.

## Eksterne lenker

* Kita Bisan-Seto-broen på Structurae (Engelsk) - besøkt 24. mars 2011
Ilona Madary

**Ilona Madary** (født 23. juni 1916, død 11. juni 2003) var en ungarsk turner. Ett av Madarys største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Olga Törös

**Olga Törös** (født 4. august 1914 i Debrecen, død 16. februar 2015) var en ungarsk turner. Ett av Törös' største internasjonale resultater var en bronsemedalje fra Sommer-OL i 1936 i Berlin i Tyskland.

## Referanser




## Eksterne lenker
*
Pierre Georget

**Pierre Georget** (født 9. august 1917, død 1. august 1964) var en fransk syklist som konkurrerte i banesykling. Ett av Georgets beste internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*
Senjūrō Hayashi

**Senjūrō Hayashi** (født 23. februar 1876, død 4. februar 1943) var en militær general i den japanske keiserlige hæren. Han var også politiker og statsminister.

Hayashi var utstasjonert i Korea under den japanske invasjonen av Mandsjuria. Han var også  politiker og den 33. statsministeren for Japan. Han satt i dette embetet fra 2. februar 1937 til den 4. juni 1937. Hayashi droppet ut av skolen i juli 1894 for å verve seg til den keiserlige japanske hæren ved utbruddet av den første kinesisk-japanske krigen. Like etter utbruddet av denne krigen deltok Hayashi under beleiringen av Port Arthur i Nord-Kina.

Etter slutten på den kinesisk-japansk krigen, studerte Hayashi ved den keiserlige japanske militærskolen, og derfra tok han eksamen i juni 1897. I 1903 ble han uteksaminert fra Hærens stabsskole. Hayashi første store kommando var mellom 1918 og 1920 da han satt som sjef for det 57. infanteri-regimentet, etterfulgt av en periode i 1921 der han var knyttet til hovedkvarteret for teknisk-militær forskning før han ble utnevnt til fungerende militærinspektør.

Hayashi døde i sitt eget hjem den 4. februar 1943.

## Referanser
Robert Dorgebray

**Robert Dorgebray** (født 16. oktober 1915, død 29. september 2005) var en fransk syklist som konkurrerte i landeveissykling. Ett av Dorgebrays største internasjonale resultat var en gullmedalje fra Sommer-OL 1936 i Berlin, Tyskland.

## Referanser


## Eksterne lenker
*
Gateplata

***Gateplata*** er et musikkalbum med Gatas Parlament, utgitt i 2011. Albumet kan lastes ned på gruppas hjemmeside, gratis.

## Sporliste

# «Hestehov» (intro) med Crazy Minister T & Nurdin
# «Kjennes hverdagen trist?»
# «We're Not Gonna Take It» (prod Jester)
# «Stil Remix» (prod NastyKutt)
# «Naboplaging»
# «Tre hundre» (prod Tommy Tee)
# «Bli i hagen» (prod Tommy Tee)
# «A Message From salgssjefen» 
# «Represent Groruddalen vs Gamlebyen med fela & Castro» (prod Jester)
# «Oslo dyrehage» (med El Axel & Danny), (Ol Dirty Bastard RIP)
# «Velkommen til Groruddarn» (med Breaknecks), (prod Tommy Tee)
# «Skoletime» (prod Jester)
# «Kazoo interloo»
# «New York reisebrev» (del av reportasje 1), (bonus)
# «Outro»

## Eksterne lenker
Jean Goujon (syklist)

**Jean Goujon** (født 21. april 1914, død 28. april 1991) var en fransk syklist som konkurrerte i banesykling. Ett av Goujons største internasjonale resultat var en gullmedalje fra Sommer-OL 1936 i Berlin, Tyskland.

## Referanser


## Eksterne lenker
*
Bianco Bianchi

**Bianco Bianchi** (født 6. april 1917, død 17. juli 1997) var en italiensk syklist som konkurrerte i banesykling.

Ett av Bianchis største internasjonale resultat var en sølvmedalje fra Sommer-OL 1936 i Berlin, Tyskland.

## Referanser


## Eksterne lenker
*
Roller derby

**Roller derby** er en kontaktsport som utøves på rulleskøyter. Sporten går ut på at utøverne, oppdelt i to lag, kjører på en oval innendørsbane og poeng deles ut til en spiller som kjører forbi hvert medlem av motstanderlaget. Laget med flest poeng ved kampens slutt har vunnet.

Tre norske klubber (Oslo, Nidaros og Bergen) er internasjonalt organisert i Women's Flat Track Derby Association.

## I Norge
Norske roller derby-klubber kan organisere seg i Norges Idrettsforbund under Norges Skøyteforbund.

Norge har flere etablerte klubber: 
* Nidaros Roller Derby i Trondheim
* Oslo Roller Derby Klubb
* Bergen Roller Derby
*Stavanger Roller Derby
*Bodø Roller Derby
*Arctic Roller Derby i Tromsø 
*Hamar Roller Derby (ikke medlem av Norges Skøyteforbund)
*Fredrikstad Roller Derby (ikke medlem av Norges Skøyteforbund)

5. og 6. oktober 2013 ble det den første roller derby cup arrangert i Norge, og arena var Trondheim Spektrum, Hall A. Roller derby deltok i NM-veka i Sandnes i 2019, og skal også være representert i NM-veka i Stange, 2020.

Til verdensmesterskapet i roller derby i 2014 stilte Norge med landslag (Team Norway Roller Derby) for første gang. De deltok også under World Cup i Manchester i 2018.

## Regler
En match varer sammenlagt 60 minutter, og er inndelt i to 30-minutters omganger. Omgangene er inndelt i flere **jams** som kan vare i maks to minutter med 30 sekunders mellomrom.

Laget består av spillere som er inndelt slik: en **pivotblocker**, tre **blockere** og en **jammer**. Hver jam begynner med at blockerne starter i en klynge ved pivotlinjen etter et tegn fra dommeren. Disse utgjør **packen**.

Etter at alle i packen har passert pivotlinjen, blåser dommeren to signaler og jammerne får starte. Jammernes første oppgave er å prøve å trenge seg gjennom motstanderens lag. Blockernes oppgave er å hjelpe fram sin egen jammer gjennom packen samt å forhindre motstanderens jammer i å komme seg forbi. Dette gjøres med lovlige taklinger. Den jammeren som først lykkes i å komme seg gjennom motstanderens blockere kalles **lead jammer**. Denne har rett til å avbryte jammen med å plassere begge hendene på hofta. Jammern skal nå prøve å komme seg forbi så mange motstanderblokkere som mulig. For hver motstandsblocker jammeren kommer seg forbi gir et poeng. Når leadjammeren markerer hendene på hoftene eller når to minutter har gått, er jammen slutt.

## Galleri

Fil:Roller Derby 1950.jpg|Roller derby i 1950
Fil:Roller Derby World Cup 2011 competitors.png|Deltagernasjoner i Roller Derby World Cup 2011.
Fil:Rollerskates 6394648109 e189b2520a z.jpg|Rulleskøyter i bruk ved roller derby.
Fil:TwoStrongJammers.jpg|To jammere ved start i sikkerhetsutstyr
Fil:CharmvsRivet2639463631 aee9fd553e.jpg|En Blocker (svart, i første rekke) i duell med en Jammer (rød med stjerne på hjelmen).


## Referanser


## Eksterne lenker
*  for Women's Flat Track Derby Association
* Roller Derby World Cup 
;Norske lenker
*Roller Derby  på Norges Skøyteforbunds sider
* Team Norway Roller Derby
Auguste Garrebeek

**Auguste Garrebeek** (født 10. januar 1912 i Dworp, død 20. oktober 1973 i Asse) var en belgisk syklist som konkurrerte i landeveissykling. Ett av Garrebeek største internasjonale resultat var en bronsemedalje fra Sommer-OL 1936 i Berlin, Tyskland.

## Eksterne lenker
*
Hendrik Ooms

**Hendrik Ooms** (født 18. mars 1916, død 6. desember 1993) var en nederlandsk syklist som konkurrerte i banesykling. Ett av Ooms største internasjonale resultat var en sølvmedalje fra Sommer-OL 1936 i Berlin, Tyskland.

## Eksterne lenker
*
Better Place

**Better Place** er et israelsk selskap som nå er basert i Palo Alto i California. Selskapets mål er å redusere den globale avhengigheten av olje, gjennom å etablere en infrastruktur for å levere drivstoff til elektriske biler. 

## E-kilometer
Selskapets utgangspunkt er å lage en verdikjede for elektrisk drivstoff, kalt e-kilometer. E-kilometeren kjøper du ved å abonnere på et elbilbatteri, som du kan lade hjemme, eller på ladestasjoner. I tillegg får du tilgang på e-kilometeren gjennom abonnementet ditt, ved å bytte batteri på en såkalt batteribyttestasjon. En batteribyttestasjon ligner en bilvaskautomat, og bytter det utladede batteriet ditt med et fulladet ett gjennom en helautomatisert prosess. Prosessen tar kortere tid enn det tar å fylle en tank med bensin.

## Verdikjeden
Dermed får man en verdikjede for salg av energi til elbiler som ligner mer på verdikjeden for salg av energi til bensinbiler. Når man kjøper en bensinbil, kjøper man nemlig ingenting av den energien eller infrastrukturen som skal til for å bevege bilen framover. Den kjøper du på bensinstasjonen. Den tomme bensintanken du kjøper med bensinbilen, kan sammenlignes med tomrommet du har i en elbil uten batteri. For å fylle "elbiltanken" med batteri og energi, kjøper du abonnement hos Better Place, som forsyner deg med batteri, ladestasjoner og batteribyttestasjoner.

## Rekkevidde
Gjennom batteribyttestasjoner får en også tilnærmet ubegrenset rekkevidde på elbilen, så lenge en har tilgang på byttestasjonene.

## Partnerskap
I Israel har Better Place inngått partnerskap med Renault, Nissan og den Israelske stat, hvor målsetningen er å gjøre Israel uavhengig av fossil energi til biler innen 2020.

## Referanser


## Eksterne lenker
*
Armand Putzeys

**Armand Putzeys** (født 30. november 1916, død 21. november 2003) var en belgisk syklist som konkurrerte i landeveissykling. Ett av Putzeys beste internasjonale resultat var en bronsemedalje i Sommer-OL 1936 i Berlin, Tyskland.

## Eksterne lenker
*
François Vandermotte

**Jean-François Vandermotte** (født 8. desember 1913, død 8. oktober 2007) var en belgisk syklist som konkurrerte i landeveissykling. Ett av Vandermettes største internasjonale resultat var en bronsemedalje fra Sommer-OL 1936 i Berlin, Tyskland.

## Referanser


## Eksterne lenker
*